Casa Bonet (Salou) - Viquipèdia, l'enciclopèdia lliure
Casa Bonet (Salou)
1921 i 1918
pedra i Ceràmica
Pl. Bonet, 8 - pg. Jaume I, 1-2. Salou (Tarragonès)
41° 04′ 32″ N, 1° 07′ 57″ E﻿ / ﻿41.075659°N,1.132535°E﻿ / 41.075659; 1.132535
IPAC: 12335
Casa Bonet és una obra del municipi de Salou (Tarragonès) inclosa en l'Inventari del Patrimoni Arquitectònic de Catalunya, construïda per l'arquitecte reusenc Domènec Sugranyes.
La casa Bonet és un dels edificis més interessants de Salou, vila turística des de començaments del segle XX. Va ser un dels primers xalets construïts davant de la platja, en uns terrenys d'horts. El seu propietari va ser l'empresari reusenc Ciríac Bonet.[1]
Tot el conjunt de l'edifici i la rodalia és de bona factura, sobretot d'un gran interès estètic. Destacant les solucions emprades per a la construcció de portes i finestres, guarnides amb manises de colors vius.[1]
La reixa d'accés a la casa és de forja artística, molt bonica. La casa té planta baixa, pis noble, a sobre un altre i un lloc destinat a les cotxeres.[1]
A l'angle principal hi ha un rellotge de sol ceràmic amb la llegenda aprofita el temps que passa i no torna. Al jardí hi ha una glorieta amb la cúpula de trencadís. L'interior va ser embellit amb pintures murals d'Agustí Ferrer que evoquen la partida de Jaume I, des de la platja de Salou, a la conquesta de Mallorca.[1]
La coberta del pou de la finca, que portava un recobriment de trossos de manises blaves i blanques, ha desaparegut.[1]
↑ 1,0 1,1 1,2 1,3 1,4 «Casa Bonet». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 18 febrer 2016].
A Wikimedia Commons hi ha contingut multimèdia relatiu a: Casa Bonet
«Casa Bonet». Mapa de recursos culturals. Diputació de Tarragona.
Obtingut de «https://ca.wikipedia.org/w/index.php?title=Casa_Bonet_(Salou)&oldid=17487192»
Patrimoni monumental de Salou
La pàgina va ser modificada per darrera vegada el 15 set 2016 a les 06:19.